
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης (65) στρεμμάτων, στις θέσεις 
Βερβίτσα - Ψηλό Κοτρώνι της Κοινότητος Ελληνικού Νομού Αρ¬ 
καδίας. 1 

Επικύρωση εκθέσεως επιτροπής ορίων αιγιαλού και παραλίας στη 
θέση «Μαστιχάρι» Κοινότητας Αντιμάχειας νήσου Κω μπροστά 


από την ιδιοκτησία με Κ.Μ. 370, 1370Α κ.λπ. γαιών Αντιμά- 
χειας, επισπεύδοντος κ. Σωκράτη Πιερίδη. 2 

Κήρυξη ως αναδασωτέας έκτασης 1,800 (1,800 τ.μ.) στρεμμάτων 
στη θέση «Άγιος Δημήτριος» της Κοινότητας Καλλικώμου του 
Νομού Ηλείας. 3 

Κήρυξη ως αναδασωτέας έκτασης 1,5 (1,500 τ.μ.) στρεμμάτων 
στη θέση «Κουμάσι» της Κοινότητας Αλφειούσας του Νομού 
Ηλείας. 4 


ΑΝΑΚΟΙΝΩΣΕΙΣ 

Ειδοποίηση για την παρακατάθεση αποζημιώσεως από αναγκα¬ 
στική απαλλοτρίωση για την διαμόρφωση συμβολής οδού προς 
' ΚΤΕΟ και Τελωνείο με την Π.Ε. Ο φεσ/νίκης - Κατερίνης. 5 

ΠΟΛΕΟΔΟΜΙΑ 

ΑΝΑΚΟΙΝΩΣΕΙΣ 


Περί ειδοποιήσεως γενομένης καταθέσεως της αποζημιώσεως ρυ¬ 
μοτομουμένων οικοπέδων εις την πόλιν της Καρδίτσας. 6 

Εδοποίηση για την παρακατάθεση αποζημίωσης ακινήτων που 
έχουν προσκυρωθεί με το εγκεκριμένο σχέδιο του Δήμου Αγίου 
Δημητρίου - Αττικής (Π.Α.13/1979 και 18/1984). 7 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1496 (1) 

Κήρυξη ως αναδασωτέας έκτασης (65) στρεμμάτων, στις θέσεις Βερβί¬ 
τσα - Ψηλό Κοτρώνι της Κοινότητος Ελληνικού Νομού Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις περί διοικητικής αποκέντρωσης διατάξεις. 

2. Τις διατάξεις του άρθρου 117 παραγρ. 3 του Συντάγματος της 
Χώρας. 

3. Τις διατάξεις του Ν. 998/1979 «περί προστασίας των δασών και 
των δασικών εν γένει έκτάσεων της Χώρας» και συγκεκριμένα: α) του 
άρθρου 41 παραγρ. 1, β) του άρθρου 38 παρ. 1. γ) του άρθρου 34 παρ. 

4. 

4. Τις δ/γές του Υπουργείου Γεωργίας: α) 160417/1180/1980, 
β) 182447/3049/1980. 

5. Τη 2116/3.9.1987 πρόταση του Δασαρχείου Τρίπολης περί κή¬ 
ρυξης αναδασωτέας, της αναφερόμενης στο θέμα έκτασης. 

6. Το γεγονός ότι η πιο πάνω έκταση καταστράφηκε από πυρκαγιά 
που έγινε στις 4 Αυγούστου 1987, αποφασίζουμε: 

Κηρύσσουμε αναδασωτέα με σκοπό την αποκατάσταση της δασικής 
βλάστησης και τη διατήρηση του δασικού χαρακτήρα της έκτασης, τη 
δημόσια δασική έκταση των εξήντα πέντε (65) στρεμμάτων που βρίσκε¬ 
ται στις θέσεις Βερβίτσα - Ψηλό Κοτρώνι της Κοινότητος Ελληνικού 
του Νομού Αρκαδίας και προσδιορίζεται από τα στοιχεία 1-2-3-4-5 
-6-7-8-9-10-11-1 όπως φαίνονται στο συνημμένο διάγραμμα, 
το οποίο αποτελεί αναπόσπαστο μέρος της απόφασης αυτής και έχει 
όρια: 

Ανατολικά: Με αγρούς κατοίκων Ελληνικού. 

Δυτικά: Ομοίως & παλιά καείσα έκταση στη θέση Φτελιά. 

Βόρεια: Με δημόσια δασική έκταση. 

Νότια: Με δασωθέντες αγρούς Ανδριανού, Κουρουνιώτη, Κόνιαρη, 
Καφλίδη και Δ. Αϊβαλή. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Τρίπολη, 10 Σεπτεμβρίου 1987 
Ο Νομάρχης 
ΓΡΗΓ. ΝΙΩΤΗΣ 

Αριθ. Α.Κ. 1717 (2) 

Επικύρωση εκθέσεως επιτροπής ορίων αιγιαλού και παραλίας στη θέση 

«Μαστιχάρι» Κοινότητας Αντιμάχειας νήσου Κω μπροστά από την 

ιδιοκτησία με Κ.Μ. 370, 1370Α κ.λπ. γαιών Αντιμάχειας, επι- 

σπεύδοντος κ. Σωκράτη Πιερίδη. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του Ν. 3200/55 «περί Διοικητικής Αποκέντρωσης» 
σε συνδυασμό με αυτές του Ν.Δ. 532/70 και ΒΔ 704/70. 

2. Τις διατάξεις του ΚΔ 132/1929 «περί Κτηματολογικού Κανονι¬ 
σμού Δωδεκανήσου» που διατηρήθηκε σε ισχύ δυνάμει του άρθρου 8 του 
Ν. 510/1947. 

3. Τις διατάξεις του Α.Ν. 2344/1940 «περί αιγιαλού και παραλίας» 
όπως έχουν τροποποιηθεί και συμπληρωθεί μεταγενέστερα. 

4. Τις διατάξεις του Ν.Δ. 439/70 «περί συμπληρώσεως διατάξεων 
περί αιγιαλού». 

5. Τις διατάξεις του άρθρου 74 Π.Δ. 636/77 «περί συγκροτήσεως 
μεταξύ άλλων και της επιτροπής καθορισμού ορίων αιγιαλού και παρα¬ 
λίας». 

6. Τις διατάξεις του άρθρου 20 Ν. 719/77 «περί τρόπου συντάξεως 
τοπογραφικών - υψομετρικών διαγραμμάτων από ιδιώτες μηχανικούς 
κ.λπ. 

7. Την υπ’ αριθ. 0.208/181/26.4.1982 κοινή απόφαση των 
Υπουργών Προεδρίας και Οικονομικών «περί αναμορφώσεως συλλογι¬ 
κών οργάνων Γνωμοδοτικής και Αποφασιστικής Αρμοδιότητας του 
Υπουργείου Οικονομικών» με την οποία διατηρείται η επιτροπή καθορι¬ 
σμού αιγιαλού και παραλίας και συγχωνεύεται με την επιτροπή Αμμο- 
ληψίας σε ενιαίο συλλογικό όργανο με τίτλο «Επιτροπή καθορισμού των 
ορίων αιγιαλού και θέσεων αμμοληψίας». 

8. Το Δ. 3090/648/18.5.1976 έγγραφο του Υπουργείου Οικονο¬ 
μικών «περί του στη Δωδεκάνησο ορίου αιγιαλού» σε συνδυασμό με την 
325/1971 και 203/1973 γνωμοδοτήσεις του Ν.Σ.Κ. 

9. Την από 4.11.1986 έκθεση επιτροπής καθορισμού των ορίων αι- 
γιαλού και περαλίας κατά το άρθρο 74 Π.Δ. 636/77 της αρμόδιας επι¬ 
τροπής στην παραλιακή περιοχή «Μαστιχάρι» Κοινότητας Αντιμάχειας 
νήσου Κω μπροστά από τις Κ.Μ. 370, 1370Α κ.λπ. γαιών Αντιμά- 
χειας, ιδιοκτησίας Σωκράτη Πιερίδη. 

10. Το από Σεπτέμβριο 1984 τοπογραφικό - υψομετρικό διά¬ 
γραμμα με κλίμακα 1:500 του Τοπογράφου - Μηχανικού Αθανασίου 
Γεροσταθόπουλου που ελέγχθηκε και θεωρήθηκε ως προς την ακρίβεια 
της απωτύπωσής του στις 4.11.1986 από το Πολεοδομικό Γραφείο 
Κω και στο οποίο χαράχθηκε με συνεχόμενη κόκκινη πολυγωνική 
γραμμή η οριογραμμή του αιγιαλού με τα στοιχεία 1, 2, 3, 4, 5 ... 11, 
12, 13 αποτελούσα συνέχεια της χαραχθείσης οριογραμμής αιγιαλού 
απάτην αρμόδια επιτροπή στις 14.6.1983 στα σημεία 13, Α', Β' κ.λπ., 
μη εγκριθείσα ακόμη αυτή η τελευταία οριογραμμή αιγιαλού. Η 
οριογραμμή της παραλίας χαράχθηκε με κίτρινη πολυγωνική γραμμή 
και με στοιχεία 1', 2', 3'... 20', 21', 9 καθώς επίσης και επί των οχθών 
του χειμάρρου με στοιχεία Η, 12 και Θ, 13. 

11. Το υπ’ αριθ. Φ. 187.2/274/87..Σ.882/7.7.1987 έγγραφο 
του Γ.Ε.Ν. με το οποίο συμφωνεί με τα καθορισθέντα από την επιτροπή 
όρια αιγιαλού και παραλίας. 

Εισηγουμένου του Οικονομικού Εφόρου Δημοσίων Κτημάτων Ρό¬ 
δου, αποφασίζουμε: 

Επικυρούμε την από 4.11.86 έκθεση της κατά το άρθρο 74 Π.Δ. 
636/77 επιτροπής καθορισμού ορίων αιγιαλού και παραλίας (διατηρη- 
θείσης με την 0.208/181/26.4.1982 κοινή Υπουργική Απόφαση των 
Υπουργών Προεδρίας και Οικονομικών συγχωνευθείσα με την επι¬ 
τροπή αμμοληψίας σε ενιαίο συλλογικό όργανο με τίτλο «Επιτροπή κα¬ 
θορισμού των ορίων αιγιαλού και θέσεων αμμοληψίας») στην παρα¬ 
λιακή περιοχή «Μαστιχάρι» Κοινότητας Αντιμάχειας νήσου Κω μπρο¬ 
στά από τις Κ.Μ. 370, 1370Α κ.λπ. γαιών Αντιμάχειας καθώς επίσης 
και το συνοδεύον αυτή από Σεπτέμβριο 1984 τοπογραφικό - υψομε¬ 
τρικό διάγραμμα με κλίμακα 1: 500 του ιδιώτη Τοπογράφου - Μηχα¬ 
νικού Αθανασίου Γεροσταθόπουλου που ελέγχθηκε και θεωρήθηκε ως 
προς την ακρίβεια της αποτύπωσής του στις 4.11.1986 από το Πολεο¬ 
δομικό Γ ραφείο Κω και στο οποίο διάγραμμα χαράχθηκε με συνεχό¬ 
μενη κόκκινη πολυγωνική γραμμή η οριογραμμή του αιγιαλού με τα 
στοιχεία 1, 2, 3 ... 11, 12, 13 και αποτελεί συνέχεια της χαραχθείσης 


από 14.6.1983 γραμμής αιγιαλού στα σημεία 13, Α', Β' κ.λπ. μη 
εγκριθείσης της τελευταίας αυτής ακόμη. 

Η καθορισθείσα οριογραμμή του αιγιαλού αποτελεί: 

α) Για το μεν τμήμα που ορίζεται εκτός Οικισμού το μέγιστο σύνηθες 
χειμέριο κύμα είναι προσαυξημένο κατά 12 μέτρα σύμφωνα με το άρθρο 
3 του Κ.Δ. 132/1929 «περί Κτηματολογικού Κανονισμού Δωδεκανή¬ 
σου» που διατηρήθηκε σε ισχύ δυνάμει του Ν. 510/1947 και 

, β) για το υπόλοιπο τμήμα που εμπίπτει μέσα στον Οικισμό Μαστιχα- 
ρίου (αστικό κέντρο) η γραμμή του αιγιαλού ορίσθηκε η κόκκινη 
γραμμή 1, 2, 3 ... 11, 12, 13 μη προσαυξημένης κατά τη ζώνη των 12 
μέτρων (άρθρο 3 Κ.Δ. 132/1929). 

Η εξάρτηση των κορυφών της οριογραμμής του αιγιαλού έγινε από 
μόνιμα σταθερά σημεία. 

Οριογραμμή παραλίας χαράχθηκε με κίτρινη πολυγωνική γραμμή 
επί των ορίων των προς τη θάλασσα ιδιοκτησιών αλλά και στις όχθες 
του χειμάρρου με στοιχεία 1', 2', 3’... 20', 21', 9 και Η, 12-Θ, 13. 

Ο Καθορισμός της παραπάνω οριογραμμής γίνεται για πρώτη φορά 
στην περιοχή ενώ έχει καθορισθεί στις 14.6.1983 στην παράπλευρη πε¬ 
ριοχή μη εγκριθείσα όμως ακόμη. 

Κτίσματα εντός της ζώνης του αιγιαλού δεν υφίστανται. 

Ο καθορισμός της οριογραμμής γίνεται προς εξυπηρέτηση των σκο¬ 
πών των διατάξεων του άρθρου I Ν.Δ. 439/70 σε συνδυασμό με τις 
οδηγίες Υπουργείου Οικονομικών ως η Δ. 3090/646/1976 διάταξή 
του. 

Η παρούσα απόφαση μαζί με την έκθεση της επιτροπής και το σχε¬ 
τικό τοπογραφικό διάγραμμα να δημοσιευθεί στην Εφημερίδα της Κυ¬ 
βέρνησης. 

Ρόδος, 7 Σεπτεμβρίου 1987 
Ο Νομάρχης 

ΓΙΑΝΝΗΣ ΜΑΧΑΙΡΙΔΗΣ 


ΕΚΘΕΣΗ ΕΠΙΤΡΟΠΗΣ 

Καθορισμού των ορίων αιγιαλού και παραλίας, θέσεων αμμοληψίας 
(άρθρων 74 και 75 Π.Δ. 636/1977) προ των ιδιοκτησιών Κ.Μ. 
370 γαιών Αντιμάχειας Κ.Μ. 1370 Α, Κ.Μ. 42 οικοδομών Κ.Μ. 
49, Οικ. Κ.Μ. 45, οικ. Κ.Μ. 46, οικ. Κ.Μ. ΟΠ3, Κ.Μ. 24, Κ.Μ. 
35, Κ.Μ. 47 Κ.Μ. 102, Κ.Μ. 713, Κ.Μ. 716 και Κ.Μ. 733 πε¬ 
ριοχής Αντιμάχειας στη θέση Μαστιχάρι Κω επισπεύδοντος Σω¬ 
κράτη Περίδη και Κοινότητος Αντιμάχειας. 

Κως σήμερα την 4.11.1986 οι υπογεγραμμένοι: 

1) Αλέξανδρος Οικονόμου Εφοριακός Τμηματάρχης νόμιμος ανα¬ 
πληρωτής Εφόρου Δημοσίων Κτημάτων Ρόδου. 

2) Κων/νος Κυρλεγκίτσης Πλωτάρχης Λιμενάρχης Κω νόμιμος 
αναπληρωτής του κεντρικού Λιμενάρχου Ρόδου. 

3) Γ εράαιμος Νιαγάσας Πολιτικός Μηχανικός με Α' βαθμό στο Γ ρα¬ 
φείο Μηχανικού Κω νόμιμος αναπληρωτής του Δ/ντού Τεχνικών Υπη¬ 
ρεσιών Νομαρχίας Δ/σου Επιτροπής που προβλέπεται από την 988/ 
15.5.86 απόφαση Νομάρχου ως αποτελούσης την υπό του άρθρου 74 
και 75 του Π.Δ. 636/1977 ΦΕΚ 209Α/1977 «περί διαρθρώσεως του 
Υπουργού Οικονομικών και Οργανισμού των Υπηρεσιών αυτού προβλε- 
πομένη Επιτροπή καθορισμού των ορίων αιγιαλού και παραλίας ως και 
αμμοληψία μετά από αυτοψία που έγινε την 4.11.1986 με μέριμνα του 
επισπεύδοντος Σωκράτη Περίδη και της Κοινότητας Αντιμάχειας και 
μετά από εξέταση των δικαιολογητικών, κτηματολογικών διαγραμμά¬ 
των, χαρτών λαμβανομένης υπόψη και της από 14.6.1983 έκθεσης 
Επιτροπής για τον καθορισμό της ζώνης αιγιαλού και παραλίας, μπρο¬ 
στά από την ιδιοκτησία υπό στοιχεία Κ.Μ. 1370 Β, τμήμα υπό στοιχεία 
(Α’, Β') επί του τοπογραφικού υψομετρικού διαγράμματος υπό κλίμακα 
1: 500 του Μηχανικού Αθανασίου Γεροσταθοπούλου που ελέγχθηκε 
και θεωρήθηκε από τον Γεράσιμο Νιαγάσα Πολιτικό Μηχανικό στο 
Γ ραφείο Μηχανικού Κω αναφορικά με την ορθότητα της αποτύπωσης 
και ειδικότερα στα τμήματα που εφάπτονται με τις ιδιοκτησίες της κοι¬ 
νόχρηστης ζώνης αιγιαλού του Δημοσίου, καθώς και της διαπίστωσης 
ότι η οκτογραμμή είναι διαφορετική σήμερα από εκείνη που απεικονίζε¬ 
ται στους κτηματολογικούς χάρτες του κτηματολογίου Κω υπό κλί¬ 
μακα 1:2.000 λόγω των γενομένων προσχώσεων που δημιουργήθη- 
καν συνεπεία των λιμενικών έργων στην εκτός του λιμενικού έργου πε¬ 
ριοχή της παραλίας και γενικά λαμβανομένης υπόψη από την Επιτροπή 

της πραγματικής σημερινής κατάστασης κατά την αυτοψία η Επιτροπή 
καθορίζει την οριογραμμή του αιγιαλού ως ακολούθως: 

Για την εντός του οικισμού περιοχή χαράσσεται η οριογραμμή του αι- 
γιαλού με την πολυγωνική ερυθρά γραμμή (1, 2, 3, 4 ... 13) όπου η 
χαραχθείσα γραμμή αιγιαλού εξαρτήθηκε από τα υπάρχοντα κτίσματα. 

Η γραμμή Μ 12 καθορίζει τα όρια του οικισμού Μαστιχαρίου προϋ- 
φισταμένου του 1923. 

Με την πολυγωνική γραμμή σε χρώμα μαύρο (II ΑΒ) χαράσσεται η 
γραμμή Μ.Χ.Κ. και σε 12,00 μέτρα από αυτήν η συνέχεια της γραμ¬ 
μής αιγιαλού όπως αυτή χαράχθηκε με την από 14.6.1983 έκθεση της 
Επιτροπής. (Κόκκινη πολυγωνική 13Α' Β’). 

Όλα τα σημεία της πολυγωνικής ερυθράς έχουν εξαρτηθεϊ από στα¬ 
θερά σημεία (υφιστάμενες οικοδομές) σημειουμένων των αποστάσεων 


πάνω στο τοπογραφικό. 

Η υπό στοιχεία (1, 2 ... 21’, 9,11,12 - Θ, 13) πολυγωνική γραμμή 
που χαράχθηκε με κίτρινο χρώμα καθορίζει τη ζώνη της παραλίας έτσι 
ώστε να εξυπηρετείται ο σκοπός που τίθεται στο άρθρο 7 του Α.Ν. 
2344/1940 (ΦΕΚ 154 Α). 

Επίσης χαράχθηκε η γραμμή παραλίας (κίτρινη γραμμή) για την πε¬ 
ρίπτωση του χειμάρρου για την εκτός του οικισμού περιοχή και για την 
’εντός του οικισμού περιοχή επί των ορίων των γηπέδων όπως φαίνονται 
στα τοπογραφικά διαγράμματα. 

Αφού συντάξαμε την παρούσα υπογράφουμε ως ακολούθως: 

Η Επιτροπή 
(Υπογραφές) 


Τ0Π0ΓΡΑΦΙΚ0 ΔΙΑΓΡΑΜΜΑ 
ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ ΠΑΡΑΛΙΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1906 (3) 

Κήρυξη ως αναδασωτέας έκτασης 1,800 (1,800 τ.μ.) στρεμμάτων στη 

θέση «Άγιος Δημήτριος» της Κοινότητας Καλλικώμου του Νομού 

Ηλείας. 

Ο ΔΙΕΥΘΥΝΤΗΣ ΔΑΣΩΝ Ν. ΗΛΕΙΑΣ 
Έχοντας υπόψη: 

1. Τις διατάξεις για διοικητική αποκέντρωση και την 5651/85 από¬ 
φαση μας Νομ. Ηλείας «περί παροχής εξουσιοδοτήσεως στους Πρ/νους 
των Υπηρεσιών υπογράφειν εντολή Νομ. αποφάσεις κ.λπ.». 

2. Τις διατάξεις του άρθρου 117 παρ. 3 του Συντάγματος της χώ- 
ρας. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: α) του άρθρου 41 παρ. 1, β) του άρθρου 38 παρ. 1. 

4. Τις διαταγές Υπουργείου Γεωργίας, 160417/1180/6.7.80, 
18247/3049/24.9.80, γ) 141823/24.2.83. 

5. Τη 3657/7.9.87 πρόταση του Δασαρχείου Ολυμπίας για κήρυξη 
της δασεκτάσεως, που αναφέρεται στο θέμα, ως αναδασωτέας διότι η 
δασική βλάστηση, που την κάλυπτε, καταστράφηκε με εκχέρσωση από 
την Σωτηρία Μορώνη κατοίκου Καλλικώμου και επιβάλλεται η εκ νέου 
δάσωσή της, αποφασίζουμε: 


Κηρύσσουμε αναδασωτέα, με σκοπό την επαναδημιουργία, με φυ¬ 
σική αναγέννηση, της δασικής βλάστησης, που καταστράφηκε με εκ¬ 
χέρσωση από την Σωτηρία Μορώνη κατοίκου Καλλικώμου τη δημόσια 
δασική έκταση, εμβαδού 1,800 (1800 τ.μ.) στρεμμάτων που βρίσκεται 
στη θέση «Άγιος Δημήτριος» της Κοινότητας Καλλικώμου. 

Προσδιορίζεται από τα στοιχεία Α, Β, Γ, Δ, Ε, Ζ, και έχει όρια: 

Ανατολικά: Με δημόσιο δάσος χαλεπίου πεύκης. 

Δυτικά: Με ελαιοστάσιο Αντ. Μορώνη. 

Βόρεια: Με ελαιοστάσιο Αντ. Μορώνη. 

Νότια: Με κοινοτικό δρόμο και δάσος χαλεπίου πεύκης, όπως φαίνε¬ 
ται στο συνημμένο διάγραμμα που αποτελεί αναπόσπαστο μέρος της 
απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως, 
σύμφωνα με το Ν. 998/79 και να κοινοποιηθεί στην Σωτηρία Μορώνη 
κατοίκου Καλλικώμου με έναρξη ισχύος στην ανωτέρω απο της κοινο- 
ποιήσεως βάσει άρθρου 37 Ν. 3200/55. 

Πύργος, 11 Σεπτεμβρίου 1987 
Ο Διευθυντής Δασών 
ΠΑΣΧ. ΚΡΥΩΝΙΔΗΣ 






ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 1907 (4) 

Κήρυξη ως αναδασωτέας έκτασης 1,5 (1,500 τ.μ.) στρεμμάτων στη 

θέση «Κουμάσι» της Κοινότητας Αλφειούσας του Νομού Ηλείας. 

Ο ΔΙΕΥΘΥΝΤΗΣ ΔΑΣΩΝ Ν. ΗΛΕΙΑΣ 
Έχοντας υπόψη: 

1. Τις διατάξεις για διοικητική αποκέντρωση και την 5651/85 από¬ 
φαση μας Νομ. Ηλείας «περί παροχής εξουσιοδοτήσεως στους Πρ/νους 
των Υπηρεσιών υπογράφειν εντολή Νομ. αποφάσεις κ.λπ.». 

2. Τις διατάξεις του άρθρου 117 παρ. 3 του Συντάγματος της χώ¬ 
ρας· 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: α) του άρθρου 41 παρ. 1, β) του άρθρου 38 παρ. 1. 

4. Τις διαταγές Υπουργείου Γεωργίας, 160417/1180/6.7.80, 
18247/3049/24.9.80, γ) 141823/24.2.83. 

5. Τη 3689/8.9.87 πρόταση του Δασαρχείου Ολυμπίας για κήρυξη 
της δασεκτάσεως, που αναφέρεται στο θέμα, ως αναδασωτέας διότι η 
δασική βλάστηση, που την κάλυπτε, καταστράφηκε με εκχέρσωση από 
τον Παναγιώτη Αντωνόπουλο κάτοικο Αλφειούσας και επιβάλλεται η εκ 
νέου δάσωσή της, αποφασίζουμε: 


Κηρύσσουμε αναδασωτέα, με σκοπό την επαναδημιουργία, με φυ¬ 
σική αναγέννηση, της δασικής βλάστησης, που καταστράφηκε με εκ¬ 
χέρσωση από τον Παναγιώτη Αντωνόπουλο κάτοικο Αλφειούσας τη δη¬ 
μόσια δασική έκταση, εμβαδού 1,5 (1.500 τ.μ.) στρεμμάτων που βρί¬ 
σκεται στη θέση «Κουμάσι» της Κοινότητας Αλφειούσας. 

Προσδιορίζεται από τα στοιχεία και έχει όρια: 

Ανατολικά: Με δημόσιο δάσος χαλεπίου πεύκης και ελαιοστάαιο. 

Δυτικά: Με δημόσια δασική έκταση και αγροτικό δρόμο. 

Βόρεια: Με κοινοτικό δρόμο Μακρισίων - Αλφειούσας. 

Νότια: Με αγροτικό δρόμο, όπως φαίνεται στο συνημμένο διά¬ 
γραμμα που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως, 
σύμφωνα με το Ν. 998/79 και να κοινοποιηθεί στον Παναγιώτη Αντω¬ 
νόπουλο κάτοικο Αλφειούσας με έναρξη ισχύος στον ανωτέρω από της 
κοινοποιήσεως βάσει άρθρου 37 Ν. 3200/55. 

Πύργος, 11 Σεπτεμβρίου 1987 
Ο Διευθυντής Δασών 
ΠΑΣΧ. ΚΡΥΩΝΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αρίθ. ΤΤ-4067 σχετ. 3400 (5) 

Ειδοποίηση για την παρακατάθεση αποζημιώσεως από αναγκαστική 
απαλλοτρίωση για την διαμόρφωση συμβολής οδού προς ΚΤΕΟ και 
Τελωνείο με την Π.Ε. Ο Θεσ/νίκης - Κατερίνης. 

Ο ΝΟΜΑΡΧΗΣ ΠΙΕΡΙΑΣ 

Σύμφωνα με τις διατάξεις των αρ. 7 και 8 του ΝΔ 797/71 «περί 
αναγκαστικών απαλλοτριώσεων» πληροφορούμε όλους όσους: 

α. Έχουν δικαιώματα κυριότητας ή άλλα εμπράγματα δικαιώματα 
στο ακίνητο που απαλλοτριώθηκε με την ΤΤ 2263 οικ/24.5.85 (ΦΕΚ 
293Δ/20.6.85) απόφαση της Νομαρχίας Πιερίας για την διαμόρφωση 
συμβολής οδού προς ΚΤΕΟ και Τελωνείο με την Π.Ε.Ο Θεσ/νίκης - 
Κατερίνης. 

β. Έχουν εγγράψει υποθήκη ή έχουν επιβάλλει κατάσχεση ή με 
οποιοδήποτε τρόπο διεκδικούν το ακίνητο που απαλλοτριώθηκε, ότι η 
αποζημίωση που καθόρισε το Μονομελές Πρωτοδικείο Κατερίνης με 
την 465/10.12.86 απόφασή του, που φαίνεται στο κτηματολογικό 
διάγραμμα και πίνακα που συντάχθηκε και θεωρήθηκε στις 6.5.85 από 
την ΔΤΐ Ν. Πιερίας έχει κατατεθεί στο Ταμείο Παρακαταθηκών και 
Δανείων Κατερίνης (Β' Δημόσιο Ταμείο Κατερίνης) και έχει εκδοθεί το 
με αριθ. 2258/24.7.87 γραμμάτιο σύστασης παρακαταθκήκης για 
δύο εκατομμύρια εκατόν επτά χιλιάδες (2.107.000) δρχ. 

Η αποζημίωση αυτή θα καταβληθεί στους δικαιούχους που θα ανα¬ 
γνωριστούν σύμφωνα με το Νόμο. 

Η ειδοποίηση αυτή να δημοσιευθεί στην Εφημερίδα της Κυβερνή- 
σεως. 

Κατερίνη, 10 Σεπτεμβρίου 1987 
Ο Νομάρχης 
ΔΗΜ. ΒΑΣΙΛΕΙΑΔΗΣ 

ΠΟΛΕΟΔΟΜΙΑ 

ΑΝΑΚΟΙΝΩΣΕΙΣ 

( 6 ) 

Περί ειδοποιήσεως γενομένης καταθέσεως της αποζημιώσεως ρυμοτο¬ 
μουμένων οικοπέδων εις την πόλιν της Καρδίτσας. 

Δια της υπ’ αριθ. 286/1986 αποφάσεως του Μονομελούς Πρωτοδι¬ 
κείου Καρδίτσας, εκδοθείσης αιτήσει των Ιωάννου Νέστορος Γεωργο- 
πούλου και Ευαγγελίας συζ. Ιωάννου Γεωργοπούλου, κατοίκων Καρδί¬ 
τσας, καθορισθείσαν προσωρινήν τιμήν μονάδος αποζημιώσεως, κατα- 
στάσαν οριστικήν του εν τω σχετικώ, δια της υπ’ αριθ. 1/1985 πρά- 
ξεως τακτοποιήσεως, προσκυρώσεως και αναλογισμού αποζημιώσεως 
του Τμήματος Πολεοδομίας Νομαρχίας Καρδίτσας, τοπογραφικώ δια- 
γράμματι υπό στοιχεία (1- 2- 3- 4-1) εμβαδού 35,19 τ.μ. τμήματος 
της ιδιοκτησίας των αναγνωρισθέντων δικαιούχων της αποζημιώσεως, 
δυνάμει της υπ’ αριθ. 276/1986 αποφάσεως του αυτού ως άνω Δικα¬ 
στηρίου, εις δραχ. δέκα έξ χιλιάδας (16.000) ανά τ.μ. επιφάνειας, κα- 
τετέθη εις το εν Καρδϊτση Τποκ/μα Παρακαταθηκών και Δανείων το 


ποσόν των πεντακοσίων εξήκοντα τριών χιλιάδων τεσσαράκοντα 
(563.040) δραχμών, καταβληθέντος ήδη επί πλέον και του εκ 5% ανα- 
λογούντος φόρου μεταβιβάσεως υπό των 1) Σοφίας Χας Γεωργίου Πε¬ 
ριστερά, 2) Κων/νου Γεωργίου Περιστερά, και 3) Δημητρίου Γεωργίου 
Περιστερά, κατοίκων Λαρίσης, ως επιοπευδόντων την συντέλεσιν της 
δυνάμει της ως άνω πράξεως απαλλοτριώσεως, λόγω προσκυρώσεως, 
όντων υποχρέων εις την καταβολήν του άνω ποσού υπέρ των Ιωάννου 
Νέστορος Γ εωργοπούλου και Ευαγγελίας συζ. Ιωάννου Γ εωργοπούλου, 
κατοίκων Καρδίτσης, ιδιοκτητών του άνω απαλλοτριουμένου τμήματος 
οικοπέδου, αναγνωρισθέντων δικαιούχων κατά τ’ ανωτέρω, εκδοθέντος 
προς τούτο του υπ’ αριθ. 26060/4.9.1987 γραμματίου συστάσεως 
παρακαταθήκης του εν Καρδϊτση Γραφείου του Ταμείου Παρακαταθη¬ 
κών και Δανείων, το οποίον κατετέθη εις τον συμβολαιογράφον Καρδί¬ 
τσης, Θεοφάνην Δημ. Βασίλογλου, συνταγείσης της υπ’ αριθ. 4111/ 

4.9.1987 πραξεώς του, εν δυνδυασμώ με την υπ’ αριθ. 4120/ 

7.9.1987 τοιαύτην περί αναλήψεως του άνω γραμματίου παρά των 
ανωτέρω δικαιούχων, του αυτού ως άνω συμβολαιογράφου. 

Καρδίτσα, 8 Σεπτεμβρίου 1987 
Ο Πληρεξούσιος Δικηγόρος 
ΚΩΝ/ΝΟΣ ΘΕΟΓΙΑΝΝΗΣ 

-♦- 

(7) 

Ειδοποίηση για την παρακατάθεση αποζημίωσης ακινήτων που έχουν 
προσκυρωθεί με το εγκεκριμένο σχέδιο του Δήμου Αγίου Δημητρίου 
- Αττικής (Π.Α.13/1979 και 18/1984). 

Ειδοποιώ, σύμφωνα με τις διατάξεις του Ν.Δ. 797/1971 «περί ανα¬ 
γκαστικών απαλλοτριώσεων, (ΦΕΚ 1/1.1.1971 τ. Α’). 

α) Αυτούς που έχουν ή αξιούν δικαιώματα κυριότητας, στις προσκυ- 
ρωθείσες εκτάσεις μ 2 67,20 και 15,60 που φαίνονται στο τοπογραφικό 
διάγραμμα που συνοδεύει την 18/1984 πράξη προσκύρωσης του Πολ. 
Γραφείου Πειραιά, αντίστοιχα, με τα στοιχεία (1,2,3,4,1) και 
(8,12,11,10,8) που βρίσκονται σε τμήματα καταργημένων ιδιωτικών 
οδών Αγίου Δήμητρίου και ανωνύμου, και 

β) Αυτούς που τυχόν στα ακίνητα αυτά έχουν εγγράψει υποθήκη ή τα 
έχουν κατάσχει ή έχουν διεκδικήσεις, ότι η με την 1320/1986 από¬ 
φαση του Μονομελούς Πρωτοδικείου Αθηνών, αποζημίωση που έχει 
καθορισθεί προσωρινά, έχει κατατεθεί στο Ταμείο Παρακαταθηκών και 
Δανείων (υποκ/μα Πειραιά) ύστερα από τον συμψηφισμό δικαιωμάτων 
και υποχρεώσεων που προβλέπει το άρθρο 6 του Ν. 5269/1931, όπου 
εκδόθηκε το με αριθμό 413555/1987 γραμμάτιο παρακαταθήκης για 
δραχμές 403.390. 

Η παρακατάθεση της παραπάνω αποζημίωσης έγινε υπέρ αυτών που 
θα αναγνωριστούν δικαστικά δικαιούχοι. Φερόμενοι κύριοι των εκτά¬ 
σεων που έχουν προσκυρωθεί είναι ο Δήμος Αγίου Δημητρίου Αττικής. 

Πειραιάς, 15 Σεπτεμβρίου 1987 
Ο Ανακοινώνων 
ΔΗΜ. ΜΠΕΖΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



